2008D0855 — LV — 20.02.2013 — 011.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2008. gada 3. novembris) par dzīvnieku veselības kontroles pasākumiem saistībā ar klasisko cūku mēri dažās dalībvalstīs (izziņots ar dokumenta numuru K(2008) 6349) (Dokuments attiecas uz EEZ) (2008/855/EK) (OV L 302, 13.11.2008, p.19)

Grozīta ar:









▼B

KOMISIJAS LĒMUMS

(2008. gada 3. novembris)

par dzīvnieku veselības kontroles pasākumiem saistībā ar klasisko cūku mēri dažās dalībvalstīs

(izziņots ar dokumenta numuru K(2008) 6349)

(Dokuments attiecas uz EEZ)

(2008/855/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Bulgārijas un Rumānijas Pievienošanās aktu un jo īpaši tā 42. pantu, ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu ( 1 ), un jo īpaši tās 9. panta 4. punktu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu ( 2 ), un jo īpaši tās 10. panta 4. punktu, tā kā: (1) Ar Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei ( 3 ) ievieš obligātos Kopienas pasākumus minētās slimības kontrolei. Tajā noteikti pasākumi, kas jāveic klasiskā cūku mēra uzliesmojuma gadījumā. Šie pasākumi ietver dalībvalstu plānus klasiskā cūku mēra apkarošanai savvaļas cūku populācijā un savvaļas cūku ārkārtas vakcināciju konkrētos apstākļos. (2) Komisijas 2006. gada 24. novembra Lēmums 2006/805/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs ( 4 ) tika pieņemts, reaģējot uz klasiskā cūku mēra uzliesmojumiem minētajās dalībvalstīs. Ar šo lēmumu izveido slimības kontroles pasākumus attiecībā uz klasisko cūku mēri minēto dalībvalstu apgabalos, ja šī slimība ir konstatēta savvaļas cūkām, lai novērstu šīs slimības izplatību citos Kopienas apgabalos. (3) Minētajām dalībvalstīm jāveic attiecīgi pasākumi, lai novērstu klasiskā cūku mēra izplatību. Tāpēc tās ir iesniegušas Komisijai šīs slimības apkarošanas plānus un pret to vērstos ārkārtas vakcinācijas plānus, kuros iekļauti vajadzīgie pasākumi šīs slimības apkarošanai infekcijas skartajos apgabalos, kas definēti attiecīgajos plānos, un kuri jāpiemēro saimniecībām, kurās audzē cūkas un kuras atrodas minētajos apgabalos. (4) Dalībvalstīs vai to apgabalos ir reģistrētas atšķirīgas klasiskā cūku mēra epidemioloģiskās situācijas. Kopienas tiesību aktu skaidrības labad ir jāizveido trīs atsevišķi apgabalu saraksti atkarībā no katra apgabala epidemioloģiskās situācijas. (5) Tā kā parasti dzīvu cūku pārvietošana no inficētajiem apgabaliem rada lielāku risku nekā gaļas, gaļas izstrādājumu un gaļas produktu pārvietošana, dzīvu cūku pārvietošana no attiecīgajām dalībvalstīm jāaizliedz. (6) Inficēto dzīvnieku sperma, olšūnas un embriji var veicināt klasiskā cūku mēra vīrusa izplatīšanos. Lai novērstu klasiskā cūku mēra izplatību citos Kopienas apgabalos, ir lietderīgi aizliegt spermas, olšūnu un embriju nosūtīšanu no apgabaliem, kas uzskaitīti šā lēmuma pielikumā. (7) Ir lietderīgi, ka vienā sarakstā uzskaita dalībvalstis un apgabalus, kuros klasiskā cūku mēra epidemioloģiskā situācija ir vislabvēlīgākā, un tādēļ, atkāpjoties no vispārējā aizlieguma, no kuriem dzīvas cūkas var nosūtīt uz citiem ierobežotiem apgabaliem, ievērojot noteiktus drošības pasākumus. Turklāt svaigu cūkgaļu no saimniecībām, kas atrodas šajos apgabalos, un gaļas izstrādājumus un gaļas produktus, kas sastāv no šo cūku gaļas vai kas to satur, var nosūtīt uz citām dalībvalstīm. (8) Dažus savvaļas cūku saslimšanas ar cūku klasisko mēri skartos apgabalus šķir valsts robežas, un tie ietver divu dalībvalstu līdzās esošas teritorijas. Jānosaka arī slimības kontroles pasākumi attiecībā uz dzīvu cūku nosūtīšanu skartajās līdzās esošajās teritorijās, kas atrodas divās dažādās dalībvalstīs. (9) Ņemot vērā epidemioloģisko situāciju atsevišķos Ungārijas un Slovākijas apgabalos, ir pamatoti tos iekļaut apgabalu pirmajā sarakstā. (10) Otrajā sarakstā jāuzskaita apgabali, kuros epidemioloģiskā situācija mežacūku populācijā vai cūku saimniecībās ir mazāk labvēlīga sporādisku uzliesmojumu dēļ. No saimniecībām šajos apgabalos dzīvas cūkas nenosūta, bet par drošu nosūtīšanai uz citām dalībvalstīm uzskatāma svaiga cūkgaļa, gaļas izstrādājumi un gaļas produkti, kas sastāv no šo cūku gaļas vai to satur, piemērojot noteiktus papildu drošības pasākumus, kas jānosaka šajā lēmumā. (11) Trešajā sarakstā jāuzskaita apgabali, no kuriem kopumā uz citām dalībvalstīm nevar nosūtīt ne dzīvas cūkas, ne svaigu cūkgaļu un gaļas produktus. Tomēr ir pamatoti, ka šādus cūkgaļas izstrādājumus un gaļas produktus, kas sastāv no cūkgaļas vai to satur, var nosūtīt uz citām dalībvalstīm, ja tos apstrādā tādā veidā, ka tiek iznīcināts jebkāds klātesošs klasiskā cūku mēra vīruss. (12) Turklāt, lai novērstu klasiskā cūku mēra izplatību citos Kopienas apgabalos, ir lietderīgi noteikt, ka tiek izpildīti konkrēti nosacījumi, nosūtot svaigu cūkgaļu, gaļas izstrādājumus un gaļas produktus, kas satur vai sastāv no cūkgaļas, kas iegūta dalībvalstīs, kuru apgabali iekļauti trešajā sarakstā. Jo īpaši šāda cūkgaļa un cūkgaļas produkti un izstrādājumi jāmarķē ar īpašu marķējumu, kuru nevar sajaukt ar cūkgaļas veselības marķējumu, kas paredzēts Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu ( 5 ), un identifikācijas marķējumu, kas paredzēts Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku ( 6 ). (13) Lai izvairītos no klasiskā cūku mēra izplatības citos Kopienas apgabalos, ja uz dalībvalsti attiecina aizliegumu nosūtīt svaigu cūkgaļu un gaļas izstrādājumus un gaļas produktus, kuri sastāv no cūkgaļas vai to satur, no konkrētām dalībvalsts teritorijas daļām, jānosaka konkrētas prasības, īpaši attiecībā uz sertifikāciju šādas gaļas, tās izstrādājumu vai produktu nosūtīšanai no citiem minētās dalībvalsts apgabaliem, kuros minētais aizliegums nav spēkā. (14) Lēmums 2006/805/EK ir grozīts vairākas reizes. Tādēļ ir lietderīgi atcelt minēto lēmumu un to aizstāt ar šo lēmumu. (15) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, tā kā: IR PIEŅĒMUSI ŠO LĒMUMU.







1. pants

Priekšmets un darbības joma

Ar šo lēmumu nosaka konkrētus kontroles pasākumus saistībā ar klasisko cūku mēri dalībvalstīs vai to reģionos, kas iekļauti pielikumā (“attiecīgās dalībvalstis”).

To piemēro neatkarīgi no klasiskā cūku mēra apkarošanas plāniem un pret šo slimību vērstās ārkārtas vakcinācijas plāniem, ko ir apstiprinājusi Komisija.

2. pants

Aizliegums nosūtīt dzīvas cūkas no pielikumā uzskaitītajiem apgabaliem uz citām dalībvalstīm

Attiecīgās dalībvalstis nodrošina, ka dzīvas cūkas no šo valstu apgabaliem netiek nosūtītas uz citām dalībvalstīm, ja vien šo cūku izcelsme nav:

a) ārpus pielikumā uzskaitītajiem apgabaliem; un

b) saimniecībā, kurā 30 dienu laikā tieši pirms attiecīgo cūku nosūtīšanas nav ievestas dzīvas cūkas no pielikumā uzskaitītajiem apgabaliem.

3. pants

Izņēmumi attiecībā uz dzīvu cūku nosūtīšanu starp dalībvalstīm no pielikuma I daļā uzskaitītajiem apgabaliem

1. Atkāpjoties no 2. panta, dzīvu cūku nosūtīšanu no tādām saimniecībām, kas atrodas pielikuma I daļā uzskaitītajos apgabalos, uz saimniecībām vai kautuvēm, kas atrodas citos minētajā pielikuma daļā uzskaitītajos apgabalos un pieder citai dalībvalstij, nosūtīšanas dalībvalsts var atļaut, ja attiecīgo cūku izcelsme ir saimniecībā, kurā:

a) dzīvas cūkas nav ievestas 30 dienu laikā tieši pirms nosūtīšanas dienas;

b) valsts pilnvarots veterinārārsts ir veicis klasiskā cūku mēra klīnisko pārbaudi atbilstīgi pārbaudes un paraugu ņemšanas procedūrām, kas paredzētas Komisijas Lēmuma 2002/106/EK ( 7 ) pielikuma IV nodaļas A daļā un D daļas 1., 2. un 3. punktā; un

c) septiņu dienu laikā tieši pirms to nosūtīšanas dienas nosūtāmo cūku grupās ir veikti klasiskā cūku mēra polimerāzes ķēdes reakcijas testi saskaņā ar Lēmuma 2002/106/EK pielikuma VI nodaļas C daļu un no savāktajiem nosūtamo cūku asins paraugiem ir iegūti negatīvi rezultāti; paraugi jāņem vismaz no tāda cūku skaita, kas ir pietiekams, lai nosūtāmo cūku sūtījumā būtu iespējams noteikt 5 % prevalanci ar 95 % ticamību.

Taču c) apakšpunkts neattiecas uz:

i) cūkām, ko nosūta tieši uz kautuvēm tūlītējai nokaušanai;

ii) cūkām, ko nosūta uz dalībvalstij līdzās esošu apgabalu, kas uzskaitīts pielikuma I daļā;

iii) gadījumu, kad galamērķa dalībvalsts to iepriekš apstiprina.

2. Nosūtot šā panta 1. punktā minētās cūkas, attiecīgās dalībvalstis nodrošina, ka 9. panta a) apakšpunktā minētajā veselības sertifikātā ir iekļauta papildu informācija par klīniskās pārbaudes veikšanas datumiem un vajadzības gadījumā pārbaudīto dzīvnieku skaitu un polimerāzes ķēdes reakcijas testa rezultātiem, kā paredzēts šā panta 1. punktā.

4. pants

Dzīvu cūku pārvietošana un tranzīts attiecīgajās dalībvalstīs

1. Attiecīgās dalībvalstis nodrošina, ka dzīvas cūkas netiek nosūtītas no saimniecībām, kas atrodas pielikumā uzskaitītajos apgabalos, uz tās pašas dalībvalsts citiem apgabaliem, izņemot:

a) gadījumus, kad cūkas pārvieto tieši uz kautuvēm tūlītējai nokaušanai;

b) saimniecības, kurās i) veiktajā klasiskā cūku mēra klīniskā pārbaudē un polimerāzes ķēdes reakcijas testos gūti negatīvi rezultāti atbilstīgi 3. panta 1. punkta b) un c) apakšpunktam, vai ii) veiktajā klīniskā pārbaudē gūti negatīvi rezultāti, un galamērķa vietas kompetenta veterinārā iestāde to iepriekš apstiprina.

2. Neskarot Padomes Regulu (EK) Nr. 1/2005 ( 8 ), attiecīgās dalībvalstis, nosūtot cūkas no pielikuma I daļā uzskaitītajiem apgabaliem uz citiem minētajā pielikuma daļā uzskaitītajiem apgabaliem, nodrošina, ka cūkas tiek pārvadātas tikai pa galvenajiem autoceļiem vai dzelzceļu, neapstājoties transportlīdzeklim, kas pārvadā cūkas.

5. pants

Aizliegums nosūtīt kuiļu spermas sūtījumus un cūku olšūnu un embriju sūtījumus no pielikumā uzskaitītajiem apgabaliem

Attiecīgā dalībvalsts nodrošina, ka no tās teritorijas uz citām dalībvalstīm netiek nosūtīti:

a) kuiļu spermas sūtījumi, ja vien sperma nav iegūta no kuiļiem, kurus tur apstiprinātā savākšanas centrā, kas minēts Padomes Direktīvas 90/429/EEK ( 9 ) 3. panta a) apakšpunktā un atrodas ārpus šā lēmuma pielikumā uzskaitītajiem apgabaliem;

b) cūku olšūnu un embriju sūtījumi, ja vien attiecīgo olšūnu un embriju izcelsme ir no cūkām, kuras audzētas saimniecībās, kas neatrodas šā lēmuma pielikumā uzskaitītajos apgabalos.

6. pants

Svaigas cūkgaļas un noteiktu gaļas izstrādājumu un gaļas produktu nosūtīšana no apgabaliem, kas uzskaitīti pielikuma II daļā

1. Attiecīgās dalībvalstis, kuru apgabali uzskaitīti pielikuma II daļā, nodrošina, ka svaigas cūkgaļas sūtījumi no saimniecībām, kuras atrodas minētajos apgabalos, un gaļas izstrādājumi un gaļas produkti, kas sastāv no šo cūku gaļas vai to satur, uz citām dalībvalstīm tiek nosūtīti vienīgi, ja:

a) pēdējo 12 mēnešu laikā attiecīgajā saimniecībā klasiskais cūku mēris nav konstatēts un saimniecība atrodas ārpus aizsardzības vai uzraudzības zonas;

b) cūkas saimniecībā ir uzturējušās vismaz 90 dienu un neviena dzīva cūka nav ievesta 30 dienu laikā tieši pirms cūku nosūtīšanas uz kautuvi;

c) vismaz divas reizes gadā saimniecību pārbauda kompetenta veterinārā iestāde, kura: i) ievēro Lēmuma 2002/106/EK pielikuma III nodaļā noteiktās vadlīnijas; ii) ietver klīnisku pārbaudi atbilstīgi pārbaudes un paraugu ņemšanas procedūrām, kas noteiktas Lēmuma 2002/106/EK pielikuma IV nodaļas A daļā; iii) pārbauda to noteikumu efektīvu piemērošanu, kas paredzēti Direktīvas 2001/89/EK 15. panta 2. punkta b) apakšpunkta otrajā ievilkumā un ceturtajā līdz septītajā ievilkumā;

d) pirms saņemta atļauja cūku nosūtīšanai uz kautuvi, valsts pilnvarots veterinārārsts ir veicis klasiskā cūku mēra klīnisko pārbaudi atbilstīgi pārbaudes un paraugu ņemšanas procedūrām, kas noteiktas Lēmuma 2002/106/EK pielikuma IV nodaļas D daļas 1., 2. un 3. punktā.

2. Taču gadījumā, ja saimniecība sastāv no divām vai vairāk atsevišķām ražošanas vienībām, kuru struktūra, apjoms un attālums no vienas ražošanas vienības līdz otrai, kā arī tajās veicamās darbības ir tādas, ka šīs vienības nodrošina pilnīgi atsevišķas materiāltehniskās bāzes cūku izvietošanai, turēšanai un barošanai, kompetentā veterinārā iestāde var nolemt atļaut nosūtīt svaigu cūkgaļu, gaļas izstrādājumus un produktus tikai no noteiktām ražošanas vienībām, kuras atbilst 6. panta 1. punkta noteikumiem.

7. pants

Svaigas cūkgaļas un noteiktu gaļas izstrādājumu un gaļas produktu nosūtīšanas aizliegums no apgabaliem, kas uzskaitīti pielikuma III daļā

1. Attiecīgās dalībvalstis, kuru apgabali uzskaitīti pielikuma III daļā, nodrošina, ka no minēto apgabalu saimniecībām svaigas cūkgaļas, gaļas izstrādājumi un gaļas produkti, kas sastāv no šīs gaļas vai to satur, netiek nosūtīti uz citām dalībvalstīm.

2. Atkāpjoties no 1. panta, attiecīgās dalībvalstis, kuru apgabali ir uzskaitīti pielikuma III daļā, var atļaut nosūtīt svaigu cūkgaļu, kas minēta 1. punktā, gaļas izstrādājumus un gaļas produktus, kas sastāv no šīs gaļas vai to satur, uz citām dalībvalstīm, ja:

a) minētie produkti ir ražoti un apstrādāti atbilstīgi Padomes Direktīvas 2002/99/EK ( 10 ) 4. panta 1. punktam;

b) minētajiem produktiem veic veterināro sertifikāciju atbilstoši Direktīvas 2002/99/EK 5. pantam; un

c) minētajiem produktiem ir pievienots atbilstīgs Kopienas iekšējai tirdzniecībai paredzēts veselības sertifikāts, kā noteikts Komisijas Regulā (EK) Nr. 599/2004 ( 11 ), un kura II daļā ieraksta šādu informāciju: “Produkts atbilst Komisijas 2008. gada 3. novembra Lēmumam 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs ( 12 ).

8. pants

Īpaši veselības marķējumi un sertifikācijas prasības svaigai gaļai, gaļas izstrādājumiem un gaļas produktiem, uz kuriem attiecas 7. panta 1. punktā minētais aizliegums

Attiecīgās dalībvalstis, kuru apgabali ir uzskaitīti pielikuma III daļā, nodrošina, ka svaigu gaļu, gaļas izstrādājumus un produktus, uz kuriem attiecas 7. panta 1. punktā minētais aizliegums, marķē ar īpašu veselības marķējumu, kas nevar būt ovāls un kuru nevar sajaukt ar:

— identifikācijas marķējumu gaļas izstrādājumiem un gaļas produktiem, kas sastāv no cūkgaļas vai to satur, kā paredzēts Regulas (EK) Nr. 853/2004 II pielikuma I sadaļā; un

— Regulas (EK) Nr. 854/2004 I pielikuma I sadaļas III nodaļā paredzēto veselības marķējumu svaigai cūkgaļai.

▼M12

8.a pants

Svaigas cūkgaļas, gaļas izstrādājumu un gaļas produktu, kas sastāv no šīs gaļas vai to satur, nosūtīšana uz citām dalībvalstīm no attiecīgajām dalībvalstīm, kuru apgabali uzskaitīti pielikuma III daļā

1. Attiecīgās dalībvalstis, kuru apgabali ir iekļauti pielikuma III daļā, var atļaut nosūtīt uz citām dalībvalstīm svaigu cūkgaļu, kas iegūta no cūkām, kuras kopš dzimšanas turētas saimniecībās, kas atrodas ārpus pielikuma III daļā uzskaitītajiem apgabaliem, kā arī gaļas izstrādājumus un gaļas produktus, kas sastāv no šīs gaļas vai to satur, ja gaļa, gaļas izstrādājumi un gaļas produkti ir ražoti, uzglabāti un pārstrādāti uzņēmumos, kuri ir apstiprināti saskaņā ar 4. punktu.

2. Atkāpjoties no 7. panta 1. punkta, dalībvalstis, kuru apgabali ir uzskaitīti pielikuma III daļā, var atļaut nosūtīt uz citām dalībvalstīm svaigu cūkgaļu, gaļas izstrādājumus un gaļas produktus, kas sastāv no šīs gaļas vai to satur, ar nosacījumu, ka:

a) gaļa ir iegūta no tādās saimniecībās turētām cūkām, kas atrodas apgabalos, kuri uzskaitīti pielikuma III daļā, un apstiprinātas saskaņā ar 3. punktu;

b) tie ir ražoti kautuvēs, gaļas sadalīšanas un pārstrādes uzņēmumos, kas ir apstiprināti saskaņā ar 4. punktu.

3. Dalībvalsts kompetentā iestāde apstiprina saimniecības 2. punkta a) apakšpunkta nolūkā tikai tad, ja šīs saimniecības:

a) īsteno kompetentās iestādes apstiprinātu bioloģiskās drošības plānu;

b) ieviesušas cūkas tikai no saimniecībām, kas: i) apstiprinātas saskaņā ar šo lēmumu vai ii) atrodas apgabalos, kuri nav uzskaitīti pielikumā un uz kuriem sešu mēnešu periodā pirms cūku ievešanas nav attiecināti ar klasisko cūku mēri saistīti valsts vai Savienības tiesību aktos noteikti ierobežojumi; šajā sešu mēnešu periodā ietilpst periods pirms saimniecības apstiprināšanas atbilstoši šim lēmumam;

c) kompetentā iestāde regulāri inspicē ne retāk kā reizi trijos mēnešos; šādu inspekciju laikā kompetentajai iestādei vismaz: i) jāievēro Lēmuma 2002/106/EK pielikuma III nodaļā noteiktās vadlīnijas; ii) jāietver klīniska pārbaude atbilstīgi pārbaudes un paraugu ņemšanas procedūrām, kas noteiktas Lēmuma 2002/106/EK pielikuma IV nodaļas A daļā; iii) jāpārbauda to noteikumu efektīva piemērošana, kas paredzēti Direktīvas 2001/89/EK 15. panta 2. punkta b) apakšpunkta otrajā ievilkumā un ceturtajā līdz septītajā ievilkumā; iv) nekavējoties jāaptur vai jāatceļ apstiprinājums, ja netiek ievēroti iepriekšminētie nosacījumi;

d) regulāri piemēro laboratorijas uzraudzības sistēmu, ja dzīvniekiem attiecībā uz klasisko cūku mēri ar negatīviem rezultātiem ir veikti laboratorijas testi, ievērojot paraugu ņemšanas procedūras, kas noteiktas klasiskā cūku mēra uzraudzības plānā, ko kompetentā iestāde īstenojusi vismaz sešu mēnešu periodā pirms nosūtīšanas uz kautuvi;

e) atrodas tāda apgabala centrā, kura rādiuss ir vismaz 3 km un kurā cūku fermās turētajiem dzīvniekiem attiecībā uz klasisko cūku mēri ar negatīviem rezultātiem ir veikti laboratorijas testi, izmantojot paraugus, kas noņemti atbilstoši klasiskā cūku mēra uzraudzības plānam, ko kompetentās iestādes īstenojušas reizi ceturksnī;

f) atrodas reģionā, kurā: — tiek īstenota klasiskā cūku mēra kontroles un uzraudzības programma, ko apstiprinājusi Komisija, — ir būtiski sarukusi klasiskā cūku mēra sastopamība un izplatība mājas cūku un savvaļas cūku populācijā, — pēdējo 12 mēnešu laikā nav datu par to, ka konstatēta klasiskā cūku mēra vīrusa cirkulācija.

4. Dalībvalsts kompetentā iestāde 1. punkta un 2. punkta b) apakšpunkta nolūkā apstiprina tikai tās kautuves, gaļas sadalīšanas un pārstrādes uzņēmumus, kuros uz citām dalībvalstīm sūtīt atļautu svaigu gaļu un gaļas izstrādājumus un gaļas produktus, kas sastāv no šīs gaļas vai to satur, ražo, uzglabā un pārstrādā atsevišķi no citiem produktiem, kas sastāv no tādas svaigas gaļas vai to satur, un no gaļas izstrādājumiem un gaļas produktiem, kuri sastāv no tādas gaļas vai satur tādu gaļu, kas iegūta no cūkām, kuru izcelsme ir tādās saimniecībās vai kuras sūtītas no tādām pielikuma III daļā uzskaitīto apgabalu saimniecībām, kas nav apstiprinātas saskaņā ar 3. punktu.

5. Cūkgaļu, gaļas izstrādājumus un gaļas produktus, kas minēti 1. un 2. punktā, marķē šādi:

a) svaigu cūkgaļu marķē saskaņā ar Regulas (EK) Nr. 854/2004 I pielikuma I sadaļas III nodaļu;

b) gaļas izstrādājumus un gaļas produktus marķē saskaņā ar Regulas (EK) Nr. 853/2004 II pielikuma I sadaļu.

6. Dalībvalstis, kuras piemēro 1. punkta nosacījumus vai 2. punktā paredzēto atkāpi, uztur atjauninātu sarakstu ar saimniecībām, kautuvēm, gaļas sadalīšanas un pārstrādes uzņēmumiem, kas apstiprināti saskaņā ar 3. un 4. punktu. Minētajā sarakstā norāda vismaz uzņēmuma nosaukumu, adresi, oficiālo reģistrācijas numuru, veidu un apstiprinājuma datumu. Par šādu sarakstu un visiem tā atjauninājumiem 24 stundu laikā pēc pirmās saimniecības vai uzņēmuma apstiprināšanas vai jebkādiem turpmākiem grozījumiem paziņo Komisijai un citām dalībvalstīm.

▼M5

8.b pants

Pasākumi attiecībā uz dzīvām savvaļas cūkām, svaigu gaļu, gaļas izstrādājumiem un gaļas produktiem, kas sastāv no savvaļas cūku gaļas vai to satur

1. Attiecīgās dalībvalstis, kuru apgabali ir norādīti pielikumā, nodrošina, ka:

a) dzīvas savvaļas cūkas netiek nosūtītas no pielikumā norādītajiem apgabaliem uz citām dalībvalstīm vai citiem tās pašas dalībvalsts teritorijā esošiem apgabaliem;

b) svaiga savvaļas cūku gaļa, gaļas izstrādājumi un gaļas produkti, kas sastāv no šādas gaļas vai to satur, netiek nosūtīti no pielikumā minētajiem apgabaliem uz citām dalībvalstīm vai citiem tās pašas dalībvalsts teritorijā esošiem apgabaliem.

2. Atkāpjoties no šā panta 1. punkta b) apakšpunkta, attiecīgās dalībvalstis, kuru apgabali ir norādīti pielikuma I un II daļā, drīkst atļaut tādas svaigas savvaļas cūku gaļas, gaļas izstrādājumu un gaļas produktu sūtījumus, kas sastāv no šādas gaļas vai to satur, no minētajiem apgabaliem uz citiem pielikumā nenorādītiem apgabaliem ar noteikumu, ka:

a) ir iegūti negatīvi rezultāti attiecībā uz cūku saslimšanu ar klasisko cūku mēri, tās pārbaudot saskaņā ar jebkuru no Lēmuma 2002/106/EK pielikuma VI nodaļas A daļas 1. punktā, B daļā vai C daļā izklāstītajām diagnostikas procedūrām;

b) galamērķa vietas kompetentā iestāde to iepriekš apstiprina.

▼M12 —————

▼B

9. pants

Veselības sertifikācijas prasības attiecīgajām dalībvalstīm

Attiecīgā dalībvalsts nodrošina, ka veselības sertifikātā, kas paredzēts:

a) Padomes Direktīvas 64/432/EEK ( 13 ) 5. panta 1. punktā un ko pievieno cūku sūtījumam no attiecīgās dalībvalsts teritorijas, ieraksta šādu informāciju: “Dzīvnieki atbilst Komisijas 2008. gada 3. novembra Lēmumam 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs ( 14 ).

b) Direktīvas 90/429/EEK 6. panta 1. punktā un ko pievieno spermas sūtījumiem no attiecīgās dalībvalsts teritorijas, ieraksta šādu informāciju: “Sperma atbilst Komisijas 2008. gada 3. novembra Lēmumam 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs ( 15 ).

c) Komisijas Lēmuma 95/483/EK ( 16 ) 1. pantā un ko pievieno cūku embriju un olšūnu sūtījumiem no attiecīgās dalībvalsts teritorijas, ieraksta šādu informāciju: “Embriji/olšūnas ( 17 ) atbilst Komisijas 2008. gada 3. novembra Lēmumam 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs ( 18 ).

10. pants

Sertifikācijas prasības attiecībā uz dalībvalstīm, kuru apgabali ir uzskaitīti pielikuma III daļā

Attiecīgās dalībvalstis, kuru apgabali ir uzskaitīti šā lēmuma pielikuma III daļā, nodrošina, ka attiecībā uz svaigu cūkgaļu no saimniecībām, kas atrodas ārpus III daļā uzskaitītajiem apgabaliem, un gaļas izstrādājumiem un gaļas produktiem, kas sastāv no šīs gaļas vai to satur, kurai nepiemēro 7. panta 1. punktā paredzēto aizliegumu un ko nosūta uz citām dalībvalstīm:

a) veic veterināro sertifikāciju atbilstīgi Direktīvas 2002/99/EK 5. panta 1. punktam; un

b) pievieno atbilstīgu veselības sertifikātu, kas paredzēts Kopienas iekšējai tirdzniecībai, kā noteikts 1. pantā Regulā (EK) Nr. 599/2004, un kura II daļā ieraksta šādu informāciju: “Svaiga cūkgaļa un gaļas izstrādājumi un gaļas produkti, kas sastāv no cūkgaļas vai kuru sastāvā ir cūkgaļa atbilstīgi Komisijas 2008. gada 3. novembra Lēmumam 2008/855/EK par dzīvnieku veselības kontroles pasākumiem attiecībā uz klasisko cūku mēri dažās dalībvalstīs ( 19 ).

11. pants

Prasības attiecībā uz saimniecībām un transportlīdzekļiem pielikumā uzskaitītajos apgabalos

Attiecīgās dalībvalstis nodrošina, ka:

a) Direktīvas 2001/89/EK 15. panta 2. punkta b) apakšpunkta otrajā un ceturtajā līdz septītajā ievilkumā paredzētos noteikumus piemēro saimniecībās, kurās audzē cūkas un kuras atrodas šā lēmuma pielikumā uzskaitītajos apgabalos;

b) transportlīdzekļus, kuri ir izmantoti tādu cūku pārvadāšanai, kuru izcelsme ir saimniecībās, kas atrodas šā lēmuma pielikumā uzskaitītajos apgabalos, nekavējoties iztīra un dezinficē pēc katras pārvadāšanas darbības, un pārvadātājs sniedz apstiprinājumu par šādu tīrīšanu un dezinfekciju.

12. pants

Attiecīgo dalībvalstu informācijas prasības

Attiecīgās dalībvalstis Pārtikas aprites un dzīvnieku veselības pastāvīgajā komitejā informē Komisiju un dalībvalstis par klasiskā cūku mēra uzraudzības rezultātiem, kas veikta pielikumā uzskaitītajos apgabalos, kā paredzēts klasiskā cūku mēra apkarošanas plānos vai pret šo slimību vērstajos ārkārtas vakcinācijas plānos, kurus apstiprinājusi Komisija un kas minēti šā lēmuma 1. panta otrajā daļā.

13. pants

Atbilstība

Dalībvalstis izdara grozījumus pasākumos, kurus tās piemēro tirdzniecībai, lai tie būtu saskaņā ar šo lēmumu, kā arī nekavējoties attiecīgi paziņo par pieņemtajiem pasākumiem. Dalībvalstis par to nekavējoties informē Komisiju.

14. pants

Atcelšana

Lēmumu 2006/805/EK atceļ.

15. pants

Piemērojamība

Šo lēmumu piemēro līdz ►M8 2013. gada 31. decembrim ◄ .

16. pants

Adresāti

Šis lēmums ir adresēts dalībvalstīm.









PIELIKUMS

I DAĻA

▼M10 —————

▼M7 —————

▼M11

3. Ungārija

Peštas apgabala teritorija, kas atrodas uz ziemeļiem un uz austrumiem no Donavas, uz dienvidiem no Slovākijas robežas, uz rietumiem no Nógrád apgabala robežas un uz ziemeļiem no autoceļa E 71.

▼M6 —————

▼B

II DAĻA

Bulgārija

Visa Bulgārijas teritorija.

▼M13

Latvija

Pededzes un Liepnas pagasti Alūksnes novadā. Pušas, Mākoņkalna un Kaunatas pagasti Rēzeknes novadā. Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes un Laucesas pagasti Daugavpils novadā. Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu un Bērzpils pagasti Balvu novadā. Rugāju un Lazdukalna pagasti Rugāju novadā. Žiguru, Vecumu, Kupravas, Susāju, Medņevas un Šķilbēnu pagasti Viļakas novadā. Baltinavas pagasts Baltinavas novadā. Salnavas, Malnavas, Goliševas, Mērdzenes un Mežvidu pagasti Kārsavas novadā. Pušmucovas, Līdumnieku, Ciblas, Zvirgzdenes un Blontu pagasti Ciblas novadā. Ņukšu, Briģu, Isnaudas, Nirzas, Pildas, Rundēnu un Istras pagasti Ludzas novadā. Zaļesjes, Lauderu un Pasienes pagasti Zilupes novadā. Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas un Andrupenes pagasti Dagdas novadā. Kastuļinas, Grāveru, Šķeltovas un Aglonas pagasti Aglonas novadā. Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu un Izvaltas pagasti Krāslavas novadā.

▼B

III DAĻA

▼M3

Rumānija

Visa Rumānijas teritorija.